CELEX: 62014CN0363
Language: hr
Date: 2014-07-28 00:00:00
Title: Predmet C-363/14: Tužba podnesena 28. srpnja 2014. – Europski parlament protiv Vijeća Europske unije

22.9.2014   
            
            
               HR
            
            
               Službeni list Europske unije
            
            
               C 329/10
            
         Tužba podnesena 28. srpnja 2014. – Europski parlament protiv Vijeća Europske unije
   (Predmet C-363/14)
   2014/C 329/12
   Jezik postupka: francuski
   
      Stranke
   
   
      Tužitelj: Europski parlament (zastupnici: F. Drexler, A. Caiola, M. Pencheva, agenti)
   
      Tuženik: Vijeće Europske unije
   
      Tužbeni zahtjev
   
   Tužitelj od Suda zahtijeva da:
   
               —
            
            
               poništi Provedbenu odluku Vijeća 2014/269/EU od 6. svibnja 2014. o izmjeni Odluke 2009/935/PUP u vezi s popisom trećih zemalja i organizacija s kojima Europol sklapa sporazume (1);
            
         
               —
            
            
               naloži tuženiku snošenje svih troškova.
            
         
      Tužbeni razlozi i glavni argumenti
   
   U potporu svojoj tužbi Europski parlament ističe tri tužbena razloga.
   Kao prvo, Europski parlament ističe da je Vijeće prilikom donošenja Odluke 2014/269/EU primijenilo pogrešni postupak za donošenje odluka. Iz navedenoga Parlament zaključuje da je Vijeće – uz povredu Ugovorâ – počinilo i bitnu povredu postupka.
   Kao drugo, Europski parlament prigovara Vijeću da se pozvalo ili na pravnu osnovu koja je ukinuta stupanjem na snagu Ugovora iz Lisabona ili na izvedenu pravnu osnovu koja je prema sudskoj praksi Suda nezakonita.
   Kao treće, prema mišljenju Parlamenta, popis trećih zemalja i organizacija s kojima Europol sklapa sporazume jest element koji spada u zakonodavnu materiju. Zakonodavac Unije bi trebao taj element smatrati ključnim elementom materije koja se uređuje. Shodno tome, pravna osnova kao i postupak koje je upotrijebilo Vijeće, pravno nisu ispravni.
   
      (1)  SL L 138, str. 104.